《西园小集后花下独坐有怀子才仍叠前韵 其二》
清代·尹继善

近赠芝兰种满除，巡檐采采孰相于。窗前鸟静间欹枕，竹里镫明夜读书。

见面难如千里外，论交喜在廿年余。小仓也仿栖霞意，闻又新添水一渠。

作者简介：（1695—1771）清满洲镶黄旗人，章佳氏，字元长，晚号望山。尹泰子。雍正元年进士，授编修，官至文华殿大学士兼翰林院掌院学士。协理河务，参赞军务。曾任云贵、川陕、两江等地总督。